ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
കാർഗിൽ വിജയ് ദിവസിൽ കാർഗിൽ യുദ്ധത്തിലെ വീരന്മാരെ പ്രധാനമന്ത്രി അനുസ്മരിച്ചു
കാർഗിൽ വിജയ് ദിവസിനോടനുബന്ധിച്ച് കാർഗിൽ യുദ്ധത്തിലെ രക്തസാക്ഷികൾക്ക് പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു. കാർഗിൽ വിജയ് ദിവസ്, ഭാരതത്തിലെ ആ വിസ്മയകരമായ ധീരഹൃദയരുടെ വീരഗാഥയാണ് മുന്നിൽ കൊണ്ടുവരുന്നതെന്ന് ശ്രീ മോദി പറഞ്ഞു, അവർ എന്നും രാജ്യത്തെ ജനങ്ങൾക്ക് പ്രചോദനമായി നിലനിൽക്കും.
ട്വീറ്റിൽ പ്രധാനമന്ത്രി പറഞ്ഞു;
"കാർഗിൽ വിജയ് ദിവസ്, ഇന്ത്യയിലെ ആ അത്ഭുതകരമായ ധീരഹൃദയരുടെ വീരഗാഥയെ മുന്നിൽ കൊണ്ടുവരുന്നു, അവർ എന്നും രാജ്യത്തെ ജനങ്ങൾക്ക് പ്രചോദനമായി നിലനിൽക്കും. ഈ പ്രത്യേക ദിനത്തിൽ, എന്റെ ഹൃദയത്തിന്റെ അടിത്തട്ടിൽ നിന്ന് ഞാൻ അവരെ വണങ്ങുന്നു . ഇന്ത്യ നീണാൾ വാഴട്ടെ!"
ND
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങള്
സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നല്കിയത് 27.28 കോടിയിലധികം വാക്സിന് ഡോസുകള്
1.82 കോടിയിലധികം ഡോസുകള് സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും പക്കല് ഇനിയും ലഭ്യം
സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് രാജ്യത്തെ വാക്സിനേഷന് പരിപാടിക്ക് പിന്തുണ നല്കി വരികയാണ്. സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും നേരിട്ട് വാക്സിന് സംഭരിക്കാന് വേണ്ട സഹായങ്ങളും കേന്ദ്ര ഗവണ്മെന്റ് നല്കി വരുന്നു. മഹാമാരി നിയന്ത്രിക്കുന്നതിനും നേരിടുന്നതിനും, അഞ്ച് ബിന്ദുക്കളിലൂന്നി പ്രവര്ത്തിക്കുന്ന കേന്ദ്ര ഗവണ്മെന്റിന്റെ തന്ത്രങ്ങളില് പ്രധാനം പ്രതിരോധ കുത്തിവയ്പാണ്. .
ഉദാരവല്ക്കരിച്ചതും ത്വരിതഗതിയിലുള്ളതുമായ കോവിഡ്-19 പ്രതിരോധ കുത്തിവയ്പ്പിന്റെ മൂന്നാം ഘട്ടം 2021 മെയ് ഒന്നിന് ആരംഭിച്ചു. ഈ ഘട്ടത്തില് എല്ലാ മാസവും കേന്ദ്ര ഡ്രഗ്സ് ലബോറട്ടറി അംഗീകാരമുള്ള വാക്സിനുകളുടെ 50% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാന ഗവണ്മെന്റുകള്ക്ക് സൗജന്യമായി നല്കുന്നത് തുടരും.
കേന്ദ്ര സര്ക്കാര് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 27.28 കോടിയിലധികം വാക്സിന് ഡോസുകള്  സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കുമായി കൈമാറിയിട്ടുണ്ട്.
ഇതില് പാഴായതുള്പ്പടെ 25,45,45,692 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
1.82 കോടിയിലധികം  കോവിഡ് വാക്സിന് ഡോസുകള് സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കല് ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി സംഘടിപ്പിച്ച ചിന്തൻ ശിവിറിൽ പങ്കെടുത്തു
പേഴ്സണൽ ആൻഡ് ട്രെയിനിംഗ് വകുപ്പ് സംഘടിപ്പിച്ച ചിന്തൻ ശിവിറിൽ പ്രധാനമന്ത്രി ശ്രീ നരേന്ദ്ര മോദി ഇന്ന് പങ്കെടുത്തു.
പ്രധാനമന്ത്രി ട്വീറ്റ് ചെയ്തു:
"പേഴ്സണൽ ആൻഡ് ട്രെയിനിംഗ് വകുപ്പ് സംഘടിപ്പിച്ച ചിന്തൻ ശിവിറിൽ പങ്കെടുത്തു. ഓഫീസർമാരുമായി സംവദിക്കുകയും വകുപ്പിലെ സമന്വയവും കാര്യക്ഷമതയും കൂടുതൽ മെച്ചപ്പെടുത്തുന്നതിനുള്ള വഴികൾ എടുത്തുകാട്ടുകയും ചെയ്യുകയും ചെയ്തു."
(--ND--
ധനകാര്യ മന്ത്രാലയം
ഇന്ത്യയും, ജര്മ്മനിയും 5253 കോടി രൂപയുടെ സഹകരണ കരാര് ഒപ്പ് വച്ചു
ഇന്ഡോ- ജര്മ്മന് വികസന സഹകരണ പരിപാടിയുടെ ഭാഗമായി സാമ്പത്തിക, സാങ്കേതിക സഹകരണത്തിന് 5253 കോടി രൂപയുടെ കരാറില് ഒപ്പ് വച്ചു. ഊര്ജ്ജം, പരിസ്ഥിതി, നഗര വികസനം എന്നീ മേഖലകളിലെ വിവിധ പദ്ധതികള്ക്കായിരിക്കും ഈ സഹായം വിനിയോഗിക്കുക. ന്യൂഡല്ഹിയില് നടന്ന ചടങ്ങില് കേന്ദ്ര ഗവണ്മെന്റിന് വേണ്ടി ധനകാര്യ ജോയിന്റ് സെക്രട്ടറി ശ്രീ. സമീര് ഖരെയും, ജര്മ്മന് സ്ഥാനപതി ഡോ. മാര്ട്ടിന് നെയുമാണ് കരാറില് ഒപ്പ് വച്ചത്.
(ND/MRD
തൊഴില്, ഉദ്യോഗ മന്ത്രാലയം
ഇപിഎസ് പെൻഷൻ ഗുണഭോക്താക്കൾക്ക് ഡിജിറ്റൽ ലൈഫ് സർട്ടിഫിക്കറ്റ് സമർപ്പിക്കുന്നതിന് വ്യത്യസ്ത വഴികൾ ഒരുക്കി ഇപിഎഫ്ഒ
 സമർപ്പണത്തിന് വ്യത്യസ്ത വഴികൾ ആണ് ഇപിഎഫ്ഒ ഇത്തവണ സജ്ജമാക്കിയിരിക്കുന്നത്.
ഇ പി എഫ് ഒ യുടെ 135 മേഖല കാര്യാലയങ്ങൾ, 117 ജില്ലാ കാര്യാലയങ്ങൾ എന്നിവയ്ക്കുപുറമേ പെൻഷൻ കൈപ്പറ്റുന്ന ബാങ്ക് ശാഖയിലോ തൊട്ടടുത്തുള്ള തപാല് ഓഫീസിലോ ഗുണഭോക്താക്കൾക്ക് സർട്ടിഫിക്കറ്റ് സമർപ്പിക്കാവുന്നതാണ്. രാജ്യത്തെ 3.65 ലക്ഷത്തോളം വരുന്ന പൊതു സേവന കേന്ദ്രങ്ങളുടെ വലിയ ശൃംഖലയും ഇതിനായി ഉപയോഗിക്കാവുന്നതാണ്. ഇതിനു പുറമേ UMANG ആപ്ലിക്കേഷനിലൂടെയും ഗുണഭോക്താക്കൾക്ക് DLC സമർപ്പിക്കാം
ഇന്ത്യ പോസ്റ്റ് പെയ്മെന്റ് ബാങ്ക് പെന്ഷന്കാര്ക്കായി അടുത്തിടെ വാതിൽപടി ഡിജിറ്റൽ ലൈഫ് സർട്ടിഫിക്കറ്റ് സേവനത്തിന് തുടക്കം കുറിച്ചിരുന്നു. താൽപര്യപ്പെടുന്ന ഗുണഭോക്താക്കൾക്ക് ഒരു ചെറിയ തുക നൽകി ഓൺലൈനായി ഈ സേവനം ആവശ്യപ്പെടാവുന്നതാണ്. ഓൺലൈനിലൂടെ അപേക്ഷിക്കുന്ന ഇത്തരം ഗുണഭോക്താക്കളുടെ വീടുകളിൽ തൊട്ടടുത്തുള്ള തപാൽ ഓഫീസിലെ പോസ്റ്റുമാൻ എത്തുകയും ഡിജിറ്റൽ ലൈഫ് സർട്ടിഫിക്കറ്റ് സമർപ്പണ നടപടികൾ പൂർത്തീകരിക്കുകയും ചെയ്യും.
ഏറ്റവും പുതിയ മാർഗ്ഗനിർദ്ദേശങ്ങൾ പ്രകാരം ഇപിഎസ് പെൻഷൻ ഗുണഭോക്താക്കൾക്ക് ഡിജിറ്റൽ ലൈഫ് സർട്ടിഫിക്കറ്റ് ഈ വർഷം എപ്പോൾ വേണമെങ്കിലും സമർപ്പിക്കാവുന്നതാണ്. ഇത്തരം സർട്ടിഫിക്കറ്റുകൾക്ക് ഒരു വർഷം സാധുതയും ഉണ്ടായിരിക്കുന്നതാണ്. രാജ്യത്തെ 67 ലക്ഷത്തോളം ഇപിഎസ് പെൻഷൻ ഗുണഭോക്താക്കൾക്ക് ഈ നടപടികൾ ഗുണകരമാകുമെന്നാണ് കരുതുന്നത്.
മന്ത്രിസഭ
ഇലക്ടറല്മാനേജ്മെന്റ്, ഭരണമേഖലകളിലെസഹകരണത്തിനായികേന്ദ്ര തിരഞ്ഞെടുപ്പ് കമ്മിഷനും മാലദ്വീപ് തിരഞ്ഞെടുപ്പ് കമ്മിഷനും തമ്മില് ധാരണാപത്രംഒപ്പുവെക്കുന്നതിന് മന്ത്രിസഭയുടെഅംഗീകാരം
ഇലക്ടറല്മാനേജ്മെന്റ്, അഡ്മിനിസ്ട്രേഷന് എന്നീമേഖലകളിലെസഹകരണത്തിനായിമാലദ്വീപ് തെരഞ്ഞെടുപ്പ് കമ്മിഷനുമായിഒരു ധാരണാപത്രത്തില്ഏര്പ്പെടുന്നതിനുള്ളകേന്ദ്ര തിരഞ്ഞെടുപ്പ് കമ്മീഷന്റെ നിര്ദ്ദേശത്തിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗംഅംഗീകാരം നല്കി. തിരഞ്ഞെടുപ്പ് പ്രക്രിയയുടെസംഘാടന, സാങ്കേതിക പരിചയസമ്പന്നതയുടെയും അറിവുകളുടെകൈമാറ്റവുംഇതില്ഉള്പ്പെടും. വിവരങ്ങളുടെകൈമാറ്റത്തിന് സഹായം, സ്ഥാപനങ്ങലെ ശക്തിപ്പെടുത്തല്, കാര്യശേഷി നിര്മ്മാണം, വ്യക്തികളുടെ പരിശീലനം, നിരന്തരമുള്ളകൂടിക്കാഴ്ചഎന്നിവയുംഇതില്ഉള്പ്പെടും.
(മാലദ്വീപ്തെരഞ്ഞെടുപ്പ് കമ്മിഷന് സാങ്കേതികസഹായത്തിന്റെസൃഷ്ടിക്കല്/ കാര്യശേഷി പിന്തുണ, എന്നിവ ലക്ഷ്യമാക്കാന് സഹായിക്കുന്ന ഈ ധാരണാപത്രംഉഭയകക്ഷിസഹകരണം പ്രോത്സാഹിപ്പിക്കും.
RS/AM MRD- 687
സാമൂഹ്യനീതി, ശാക്തീകരണ മന്ത്രാലയം
കേന്ദ്ര പട്ടികയിലെ മറ്റ് പിന്നോക്ക വിഭാഗങ്ങൾക്കുള്ളിൽ ഉപ വർഗ്ഗീകരണം സംബന്ധിച്ച പ്രശ്നം പരിശോധിക്കുന്നതിനായി ഭരണഘടനയുടെ ആർട്ടിക്കിൾ 340 പ്രകാരം രൂപീകരിച്ച കമ്മീഷന്റെ കാലാവധി നീട്ടുന്നതിന് മന്ത്രിസഭ അംഗീകാരം നൽകി.
കേന്ദ്ര പട്ടികയിലെ മറ്റ് പിന്നോക്ക വിഭാഗങ്ങൾക്കുള്ളിൽ ഉപ വർഗ്ഗീകരണം സംബന്ധിച്ച പ്രശ്നം പരിശോധിക്കുന്നതിനായി ഭരണഘടനയുടെ ആർട്ടിക്കിൾ 340 പ്രകാരം രൂപീകരിച്ച കമ്മീഷന്റെ കാലാവധി നീട്ടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നൽകി. 2021 ജൂലൈ 31 ന് ശേഷം 2022 ജനുവരി 31 വരെ 6 മാസത്തേക്കാണ് ദീർഘിപ്പിച്ചിട്ടുള്ളത്.
പ്രയോജനം
നിർദ്ദിഷ്ട കാലാവധി നീട്ടലും അതിന്റെ റഫറൻസ് നിബന്ധനകളിലെ കൂട്ടിച്ചേർക്കലുകളും ബന്ധപ്പെട്ടവരുമായി കൂടിയാലോചിച്ച ശേഷം ഒബിസി വിഭാഗങ്ങളുടെ ഉപ വർഗ്ഗീകരണം സംബന്ധിച്ച സമഗ്ര റിപ്പോർട്ട് സമർപ്പിക്കാൻ “കമ്മീഷനെ” പ്രാപ്തമാക്കും.
നടപ്പാക്കൽ ഷെഡ്യൂൾ:
“കമ്മീഷന്റെ” കാലാവധി 31.7.2021 എന്നതിനപ്പുറം 6 മാസം , 31.01.2022 വരെ നീട്ടുന്നതിനുള്ള ഉത്തരവ് രാഷ്ട്രപതിയുടെ അംഗീകാരത്തോടെ വിജ്ഞാപനം ചെയ്യും
(Visitor Counter : 116
പ്രത്യേക സേവനങ്ങളും ഫീച്ചറുകളും
വിദേശകാര്യ സഹമന്ത്രി ശ്രീ വി. മുരളീധരന്റെ യുഎഇ സന്ദർശനം 
വിദേശകാര്യ, പാർലമെന്ററി കാര്യ സഹമന്ത്രി ശ്രീ വി. മുരളീധരൻ 2023 ജനുവരി 19 മുതൽ 21 വരെ യുഎഇ സന്ദർശിക്കും. സന്ദർശന വേളയിൽ, യുഎഇ മന്ത്രിമാരുമായും അബുദാബി, ദുബായ്, യുഎഇയുടെ മറ്റ് എമിറേറ്റുകൾ എന്നിവിടങ്ങളിലെ ഇന്ത്യൻ സമൂഹവുമായും അദ്ദേഹം കൂടിക്കാഴ്ച നടത്തും. ഇന്ത്യൻ വ്യവസായികൾ, പ്രൊഫഷണലുകൾ, അധ്യാപകർ, വിദ്യാർത്ഥികൾ എന്നിവരുമായുള്ള സംഭാഷണവും ഇതിൽ ഉൾപ്പെടും. യുഎഇയിലെ ഇന്ത്യൻ തൊഴിലാളികളുമായും സാമൂഹിക നേതാക്കളുമായും കേന്ദ്ര സഹമന്ത്രി ആശയവിനിമയം നടത്തും.
ഇന്ത്യയും യുഎഇയും സമഗ്രവും തന്ത്രപരവുമായ പങ്കാളിത്തത്തിന്റെ അടിസ്ഥാനത്തിൽ ഗാഢമായ ഏകോപനം തുടരുകയാണ്. ജി20, കോപ് 28 എന്നിവയുടെ അധ്യക്ഷപദവികൾ ഏറ്റെടുത്തതിനാൽ ഈ വർഷം ഇന്ത്യയ്ക്കും യുഎഇയ്ക്കും സവിശേഷമായിരിക്കും. വിദേശകാര്യ മന്ത്രി ഡോ. എസ് ജയശങ്കർ 2022 ഡിസംബറിൽ യുഎഇ സന്ദർശിച്ചപ്പോൾ യുഎഇ വിദേശകാര്യ മന്ത്രി ഷെയ്ഖ് അബ്ദുല്ല ബിൻ സായിദ് അൽ നഹ്യാൻ 2022 നവംബറിൽ ഇന്ത്യ സന്ദർശിച്ചിരുന്നു. 2023 ജനുവരി 13-ന് ഇന്ത്യ ആതിഥേയത്വം വഹിച്ച വോയ്സ് ഓഫ് ഗ്ലോബൽ സൗത്ത് ഉച്ചകോടിയുടെ ജി20 അനുബന്ധ സമ്മേളനത്തിലും യുഎഇ വിദേശകാര്യമന്ത്രി പങ്കെടുത്തു.
--NS--
(Visitor Counter : 337
ആയുഷ്
ഗാന്ധി ജയന്തിയോടനുബന്ധിച്ച് പ്രകൃതിചികിത്സയിൽ വെബിനാർ പരമ്പര സംഘടിപ്പിക്കുന്നു
('ആരോഗ്യ സ്വാശ്രയത്വത്തിലൂടെയുള്ള സ്വയംപര്യാപ്തത' എന്ന ഗാന്ധിയൻ തത്ത്വശാസ്ത്രത്തെ കുറിച്ച് കേന്ദ്ര ആയുഷ് മന്ത്രാലയത്തിനു കീഴിലുള്ള പൂനയിലെ നാഷണൽ ഇൻസ്റ്റിറ്റ്യൂട്ട് ഓഫ് നാച്ചുറോപ്പതി വെബിനാർ പരമ്പര സംഘടിപ്പിക്കുന്നു. മഹാത്മാ ഗാന്ധിയുടെ 150 മത് ജന്മവാർഷികാഘോഷ ദിനമായ 2020 ഒക്ടോബർ രണ്ടിന് ആരംഭിക്കുന്ന വെബിനാർ പരമ്പര ദേശീയ പ്രകൃതിചികിത്സ ദിനമായ 2020 നവംബർ 18 വരെ തുടരും.
ഏവർക്കും എളുപ്പത്തിൽ ലഭ്യമായ ലളിതമായ പ്രകൃതി ചികിത്സാ രീതികളിലൂടെ ജനങ്ങൾ സ്വയം ആരോഗ്യമുള്ളവരായിരിക്കുന്നതിനുള്ള സന്ദേശമാണ് പരമ്പരയിലൂടെ നൽകാൻ ഉദ്ദേശിക്കുന്നത്. അവതരണ പ്രദർശനത്തിലൂടെ പ്രകൃതിചികിത്സാ മാർഗ്ഗങ്ങളെ പറ്റിയുള്ള ബോധവൽക്കരണം നടത്താനും ഉദ്ദേശിക്കുന്നു. വിദഗ്ധരുമായി ചർച്ചകളും തൽസമയ സംവാദങ്ങളും നടത്താനുള്ള അവസരവും ഉണ്ടാകും.
ആരോഗ്യം, ക്ഷേമം എന്നിവയെപ്പറ്റി ഗാന്ധിജിയുടെ ചിന്തകൾക്ക് പ്രചാരണവും പരമ്പരയിലൂടെ ലക്ഷ്യമിടുന്നുണ്ട്. സ്വന്തം ആരോഗ്യം ഓരോ വ്യക്തിയുടേയും ഉത്തരവാദിത്തമാണെന്ന് ഗാന്ധിജി വിശ്വസിച്ചിരുന്നു. കോവിഡ് 19 സാഹചര്യത്തിൽ ഈ വിഷയത്തിന് പ്രത്യേക പ്രാധാന്യമാണുള്ളത്.
രാജ്യത്തെ വിവിധ ഗാന്ധിയൻ സ്ഥാപനങ്ങളുമായി ചേർന്നാണ് വെബിനാർ പരമ്പര സംഘടിപ്പിക്കുന്നത്. അന്താരാഷ്ട്ര തലത്തിൽ പ്രശസ്തരായ ഗാന്ധിയൻ ചിന്തകരും വെബിനാറിൽ പങ്കെടുക്കും എന്ന് പ്രതീക്ഷിക്കുന്നു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ഏപ്രിൽ 7 , 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 185.20 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 11,639 പേർ; ചികിത്സയിലുള്ളത് ആകെ രോഗബാധിതരുടെ 0.03%.
കഴിഞ്ഞ 24 മണിക്കൂറിനിടെ 1,222 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,24,98,789 ആയി; രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ 1,033 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.21%; പ്രതിവാര രോഗസ്ഥിരീകരണ നിരക്ക് 0.22%
ആകെ നടത്തിയത് 79.25 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 4,82,039 പരിശോധനകൾ
(Visitor Counter : 104
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 218.17 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 4.09 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 40,750
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,272 പേര്ക്ക്
രോഗമുക്തി നിരക്ക് നിലവില് 98.72%
പ്രതിവാര രോഗസ്ഥിരീകരണ നിരക്ക് 1.51%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 218.17 കോടി  പിന്നിട്ടു.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. 12-14 വയസ് പ്രായമുള്ളവർക്കുള്ള Cകോവിഡ് -19 വാക്സിനേഷൻ 2022 മാർച്ച് 16-ന് ആരംഭിച്ചു. ഇതുവരെ 4.09 കോടിയിലധികം  കൗമാരക്കാർക്ക് കോവിഡ്-19 കുത്തിവയ്പിന്റെ ആദ്യ ഡോസ് നൽകി. അതുപോലെ, 18-59 പ്രായമുള്ളവർക്കുള്ള കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10415125
രണ്ടാം ഡോസ് 10118337
കരുതല് ഡോസ് 7007335
മുന്നണിപ്പോരാളികള്
ഒന്നാം ഡോസ് 18436674
രണ്ടാം ഡോസ് 17715777
കരുതല് ഡോസ് 13624628
12-14 പ്രായപരിധിയിലുള്ളവര്
ഒന്നാം ഡോസ് 40994192
രണ്ടാം ഡോസ് 31672418
15-18 പ്രായപരിധിയിലുള്ളവര്
ഒന്നാം ഡോസ് 61933703
രണ്ടാം ഡോസ് 53025284
18-44 പ്രായപരിധിയിലുള്ളവര്
ഒന്നാം ഡോസ് 561241218
രണ്ടാം ഡോസ് 515634108
കരുതല് ഡോസ് 93348713
45-59 പ്രായപരിധിയിലുള്ളവര്
ഒന്നാം ഡോസ് 204023650
രണ്ടാം ഡോസ് 196934729
കരുതല് ഡോസ് 47930110
60നുമേല് പ്രായമുള്ളവര്
ഒന്നാം ഡോസ് 127664915
രണ്ടാം ഡോസ് 123120703
കരുതല് ഡോസ് 46953129
കരുതല് ഡോസ് 20,88,63,915
ആകെ 2,18,17,94,748
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 40,750 ; ഇത് രാജ്യത്തെ മൊത്തം സജീവ കേസുകളുടെ 0.09% ആണ്.
ദേശീയ രോഗമുക്തി നിരക്ക് 98.72 % ആണ്. കഴിഞ്ഞ 24 മണിക്കൂറിനുള്ളില് 4,474 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,13,999 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 4272 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,16,916 പരിശോധനകള് നടത്തി. ആകെ 89.47 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.51ശതമാനമാണ്. പ്രതിദിന രോഗസ്ഥിരീകരണ നിരക്ക് 1.35 ശതമാനമാണ്.
പ്രത്യേക സേവനങ്ങളും ഫീച്ചറുകളും
കേന്ദ്ര സഹമന്ത്രി വി മുരളീധരൻ ഓസ്ട്രേലിയയും സിങ്കപ്പൂരും സന്ദർശിക്കും
കേന്ദ്ര വിദേശകാര്യ, പാര്ലമെന്ററി കാര്യ സഹമന്ത്രി ശ്രീ വി. മുരളീധരന് 2023 ഫെബ്രുവരി 18 മുതല് 21 വരെ ഓസ്ട്രേലിയയിലെ മെല്ബണ്, പെര്ത്ത് എന്നിവിടങ്ങളിലും സിംഗപ്പൂരിലും സന്ദര്ശനം നടത്തും. സന്ദര്ശന വേളയില് ഈ രാജ്യങ്ങളിലെ മന്ത്രിമാരുമായും ഇന്ത്യന് സമൂഹവുമായും കേന്ദ്ര സഹമന്ത്രി കൂടിക്കാഴ്ച നടത്തും. മേഖലയിലെ വ്യവസായികളുമായും വിദ്യാര്ത്ഥികളുമായും അദ്ദേഹം ആശയവിനിമയം നടത്തും.
ഫെബ്രുവരി 15 മുതല് 17 വരെ നടന്ന 12-ാമത് ലോക ഹിന്ദി സമ്മേളനത്തില് പങ്കെടുക്കുന്നതിന്റെ ഭാഗമായി ഫിജിയും ഓസ്ട്രേലിയയിലെ സിഡ്നിയും ശീ. വി മുരളീധരന് സന്ദര്ശിച്ചിരുന്നു. ഇതിന്റെ തുടര്ച്ചയായാണ് ഓസ്ട്രേലിയ, സിംഗപ്പൂര് സന്ദര്ശനങ്ങള്.
--NS--
(Visitor Counter : 49
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദിയും, മംഗോളിയന് പ്രസിഡന്റ് ഖല്ട്ട്മാഗിന് ബത്തുല്ഗയുംസംയുക്തമായി ബുദ്ധ പ്രതിമ അനാവരണംചെയ്തു
പ്രധാനമന്ത്രി ശ്രീ. നരേന്ദ്ര മോദിയും, മംഗോളിയന് പ്രസിഡന്റ് ഖല്ട്ട്മാഗിന് ബത്തുല്ഗയുംഉലാന് ബാത്തറിലെചരിത്ര പ്രസിദ്ധമായ ഗന്ധന് ടെഗ്ചെന്ലിംഗ് സന്യാസിമഠത്തില്സ്ഥാപിച്ചിട്ടുള്ള ഭഗവാന് ബുദ്ധന്റെയും അദ്ദേഹത്തിന്റെ രണ്ട് ശിഷ്യന്മാരുടെയും പ്രതിമസംയുക്തമായിഅനാവരണംചെയ്തു.
(2015-ല് നടത്തിയ മംഗോളിയന് സന്ദര്ശന വേളയില് പ്രധാനമന്ത്രി ശ്രീ. നരേന്ദ്ര മോദി ഗന്ധന് ടെഗ്ചെന്ലിംഗ് സന്യാസിമഠത്തില് പ്രാര്ത്ഥന നടത്തുകയും, ഇരുരാജ്യങ്ങളിലേയും ജനങ്ങള് തമ്മിലുള്ള പൊതുവായ ബുദ്ധമത പാരമ്പര്യത്തിന്റേയും, സാംസ്കാരിക ബന്ധങ്ങളുടേയും പ്രതീകമായി ഭഗവാന് ബുദ്ധന്റെ ഒരു പ്രതിമമഠത്തിലേക്ക്സംഭാവന ചെയ്യുമെന്ന് പ്രഖ്യാപിക്കുകയുംചെയ്തിരുന്നു.
തന്റെ രണ്ട് ശിഷ്യന്മാരോടൊപ്പംഇരിക്കുന്നരൂപത്തിലുള്ള ബുദ്ധന്റെ പ്രതിമസഹാനുഭൂതിയുടേയും, സമാധാനത്തിന്റേയും, സഹവര്ത്തിത്വത്തിന്റേയുംസന്ദേശം നല്കുന്നു. ഈ മാസം 6,7 തീയതികളില് ഉലാന് ബാത്തറില് നടന്ന 'സംവാദ്'മൂന്നാംലക്കത്തോടനുബന്ധിച്ച് ഗന്ധന് സന്യാസിമഠത്തില് പുണ്യാഹക്രിയകള്ക്ക്ശേഷം പ്രതിമസ്ഥാപിക്കുകയുണ്ടായി. സംവാദത്തിന്റെമൂന്നാം ലക്കത്തില്വിവിധരാജ്യങ്ങളില് നിന്നുള്ള ബുദ്ധമത നേതാക്കള്, വിദഗ്ധര്, പണ്ഡിതര്തുടങ്ങിയവര് ബുദ്ധമതവുമായി ബന്ധപ്പെട്ട സമകാലീന വിഷയങ്ങള് ചര്ച്ച ചെയ്തു.
ഗന്ധന് ടെഗ്ചെന്ലിംഗ് സന്യാസിമഠംമംഗോളിയയിലെ ബുദ്ധമതക്കാരുടെ ഒരു പ്രമുഖകേന്ദ്രവും, അമൂല്യമായ ബുദ്ധമത പൈതൃകത്തിന്റെഒരു നിധി ശേഖരവുമാണ്. ഇക്കൊല്ലംജൂണ് 21 മുതല് 23 വരെസമാധാനത്തിനായുള്ള ഏഷ്യന് ബുദ്ധമത സമ്മേളനത്തിന്റെ പതിനൊന്നാമത് പൊതുയോഗത്തിന് ഇവിടംആതിഥേയത്വംവഹിച്ചു. സമ്മേളനത്തിന്റെ അമ്പതാം വാര്ഷികത്തോടനുബന്ധിച്ചായിരുന്നുഇത്. ഇന്ത്യ, ദക്ഷിണകൊറിയ, റഷ്യ, ശ്രീലങ്ക, ബംഗ്ലാദേശ്, ഭൂട്ടാന്, നേപ്പാള്, വടക്കന് കൊറിയ, തായ്ലന്ഡ്, ജപ്പാന്, ലാവോസ്തുടങ്ങി 14 രാജ്യങ്ങളില് നിന്ന് 150-ലധികംഅതിഥികള് സമ്മേളനത്തില് പങ്കെടുത്തു.
പ്രധാനമന്ത്രിയും മംഗോളിയന് പ്രസിഡന്റുംചേര്ന്ന്ഇന്ന് അനാവരണംചെയ്ത പ്രതിമ ഭഗവാന് ബുദ്ധന്റെ സാര്വ്വജനീന സന്ദേശത്തോട്ഇരുരാജ്യങ്ങള്ക്കുമുള്ള പൊതുവായആദരവിന്റെ പ്രതീകമാണ്.
ND
പ്രധാനമന്ത്രിയുടെ ഓഫീസ്
ഓഗസ്റ്റ് 10ന് തിങ്കളാഴ്ച ആന്ഡമാന് നിക്കോബാര് ദ്വീപുകളിലേക്കുള്ള  അന്തര്വാഹിനി കേബിള് കണക്റ്റിവിറ്റി പ്രധാനമന്ത്രി ശ്രീ. നരേന്ദ്ര മോദി ഉദ്ഘാടനം ചെയ്യും
ആന്ഡമാന് നിക്കോബാര് ദ്വീപുകളില് അതിവേഗ ബ്രോഡ്ബാന്ഡ് കണക്റ്റിവിറ്റി
ചെന്നൈയ്ക്കും പോര്ട്ട് ബ്ലെയറിനും ഇടയിലും പോര്ട്ട് ബ്ലെയറിനും ഏഴ് ദ്വീപുകള്ക്കും ഇടയിലുമായി ഏകദേശം 2300 കിലോമീറ്റര് നീളത്തില് കടലിനടിയിലെ കേബിള്.
ഇ-ഗവേണന്സ്, ടൂറിസം, ഇന്ഫര്മേഷന് ടെക്നോളജി എന്നിവയ്ക്ക് മികച്ച പ്രോത്സാഹനം
ചെന്നൈയെയും പോര്ട്ട് ബ്ലെയറിനെയും ബന്ധിപ്പിക്കുന്ന അന്തര്വാഹിനി ഒപ്റ്റിക്കല് ഫൈബര് കേബിള്  2020 ഓഗസ്റ്റ് പത്തിന് വീഡിയോ കോണ്ഫറന്സ് മുഖേന പ്രധാനമന്ത്രി ശ്രീ. നരേന്ദ്ര മോദി രാഷ്ട്രത്തിനു സമര്പ്പിക്കും. പോര്ട്ട് ബ്ലെയറിനെ സ്വരാജ് ദ്വീപ് , ലിറ്റില് ആന്ഡമാന്, കാര് നിക്കോബാര്, കമോര്ത്ത, ഗ്രേറ്റ് നിക്കോബാര്, ലോംഗ് ഐലന്റ്, രംഗത്ത് എന്നിവയുമായി ഈ അന്തര്വാഹിനി കേബിള് ബന്ധിപ്പിക്കും. രാജ്യത്തിന്റെ മറ്റു ഭാഗങ്ങള്ക്കു തുല്യമായി ആന്ഡമാന് നിക്കോബാര് ദ്വീപുകളിലേക്ക് വേഗതയേറിയതും വിശ്വസനീയവുമായ മൊബൈല്, ലാന്ഡ്ലൈന് ടെലികോം സേവനങ്ങള് എത്തിക്കാനും ഇതു സഹായകമാകും. പ്രധാനമന്ത്രി 2018 ഡിസംബര് 30ന് പോര്ട്ട് ബ്ലെയറില് തറക്കല്ലിട്ട പദ്ധതി നിര്ദ്ദിഷ്ടകാാല പരിധിക്കുള്ളിലാണു പൂര്ത്തീകരിച്ചത്..
ഉദ്ഘാടനം കഴിയുന്നതോടെ, അന്തര്വാഹിനി ഒ.എഫ്.സി. ലിങ്ക് ചെന്നൈയ്ക്കും പോര്ട്ട് ബ്ലെയറിനുമിടയില് 2 x 200 ജിഗാബൈറ്റ്സ് പെര് സെക്കന്ഡ്  ബാന്ഡ് വിഡ്ത്തും പോര്ട്ട് ബ്ലെയറിനും മറ്റ് ദ്വീപുകള്ക്കുമിടയില് 2 x 100 ജിബിപിഎസ് ബാന്ഡ് വിഡ്ത്തും നല്കും. ഈ ദ്വീപുകളില് വിശ്വസനീയവും കരുത്തുറ്റതും അതിവേഗത്തിലുള്ളതുമായ ടെലികോം, ബ്രോഡ്ബാന്ഡ് സൗകര്യങ്ങള് നല്കുന്നത് ഉപഭോക്താക്കളളെ സംബന്ധിച്ചിടത്തോളം എന്നതുപോലെ ഭരണപരവും തന്ത്രപ്രധാന പരവുമായ കാരണങ്ങളാല് സുപ്രധാന നേട്ടമായിരിക്കും. ഉപഗ്രഹം വഴി ലഭ്യമാക്കിയിരുന്ന പരിമിത ബാക്ക്ഹോള് ബാന്ഡ്വിഡ്ത്ത് നിമിത്തം പരിമിതികള് ഉണ്ടായിരുന്ന 4 ജി മൊബൈല് സേവനത്തിലും വലിയ പുരോഗതിയുണ്ടാവും.
മെച്ചപ്പെട്ട ടെലികോം, ബ്രോഡ്ബാന്ഡ് കണക്റ്റിവിറ്റി ദ്വീപുകളിലെ വിനോദസഞ്ചാരത്തിനും തൊഴിലവസരങ്ങള്ക്കും ഉത്തേജനം പകരുകയും സമ്പദ്വ്യവസ്ഥയ്ക്ക് പ്രചോദനം നല്കുകയും ജീവിതനിലവാരം ഉയര്ത്തുകയും ചെയ്യും. മെച്ചമാര്ന്ന കണക്റ്റിവിറ്റി ടെലിമെഡിസിന്, ടെലി-എജ്യൂക്കേഷന് തുടങ്ങിയ ഇ-ഗവേണന്സ് സേവനങ്ങള്ക്കു സഹായകമാകും. ചെറുകിട സംരംഭങ്ങള്ക്ക് ഇ-കൊമേഴ്സിലെ അവസരങ്ങളില് നിന്ന് പ്രയോജനം ലഭിക്കുമെങ്കില്, വിദ്യാഭ്യാസ സ്ഥാപനങ്ങള് ബാന്ഡ്വിഡ്ത്തിന്റെ മെച്ചപ്പെട്ട ലഭ്യത ഇ-ലേണിംഗിനും വിജ്ഞാനം പങ്കിടലിനും ഉപയോഗപ്പെടുത്തും. ബിസിനസ് പ്രോസസ്സ് ഔട്ട്സോഴ്സിംഗ് സേവനങ്ങളും മറ്റ് ഇടത്തര, വന്കിട സംരംഭങ്ങളും മികച്ച കണക്റ്റിവിറ്റിയുടെ നേട്ടം കൊയ്യും.
വാര്ത്താവിതരണ മന്ത്രാലയത്തിന്റെ ടെലികമ്മ്യൂണിക്കേഷന് വകുപ്പിന് കീഴിലുള്ള യൂണിവേഴ്സല് സര്വീസ് ഒബ്ലിഗേഷന് ഫണ്ട്  വഴിയാണ് പദ്ധതിക്ക് കേന്ദ്ര ഗവണ്മെന്റ് ധനസഹായം നല്കുന്നത്. ഭാരത് സഞ്ചാര് നിഗം ലിമിറ്റഡ്  ആണു പദ്ധതി നടപ്പാക്കുന്നത്. ടെലികമ്യൂണിക്കേഷന്സ് കണ്സള്ട്ടന്റ്സ് ഇന്ത്യ ലിമിറ്റഡ്  ടെക്നിക്കല് കണ്സള്ട്ടന്റുമാരാണ്. ഏകദേശം 1224 കോടി രൂപ ചെലവില് 2300 കിലോമീറ്റര് അന്തര്വാഹിനി ഒ.എഫ്.സി കേബിള് സ്ഥാപിക്കുന്ന പദ്ധതി യഥാസമയം പൂര്ത്തിയാക്കാന് സാധിച്ചു.
(
PIB Headquarters
വനിതാ ദിനത്തോടനുബന്ധിച്ച് ബി.എസ്.എന്.എല്. മേള
അന്താരാഷ്ട്ര വനിതാദിനാഘോഷങ്ങളുടെ ഭാഗമായി തിരുവനന്തപുരത്ത്, പി.എം.ജി.യിലുള്ള ബി.എസ്.എന്.എല്. ചീഫ് ജനറല് മാനേജര് ഓഫീസില് ഒരു ബി.എസ്.എന്.എല്. മേള നാളെയും, മറ്റന്നാളും  നടക്കും. പ്രസ്തുത മേളയില് സൗജന്യമായി 3G സിം, മറ്റു അനേകം ആകര്ഷകമായ ഓഫറുകള് എന്നിവ ലഭ്യമാണ്. കൂടാതെ ക്യാന്സര് ബാധിതരെ സഹായിക്കുന്നതിനായി വനിതാ ജീവനക്കാര് സംഘടിപ്പിക്കുന്ന ഭക്ഷ്യ കരകൗശല വിഭവങ്ങളുടെ മേളയും ഉണ്ടായിരിക്കും.
(Visitor Counter : 10
വാര്ത്താവിതരണ പ്രക്ഷേപണ മന്ത്രാലയം
പിഐബി മാധ്യമ ശില്പശാല വ്യാഴാഴ്ച പത്തനംതിട്ടയില്
കേന്ദ്ര വാര്ത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള തിരുവനന്തപുരം പ്രസ്സ് ഇന്ഫര്മേഷന് ബ്യൂറോ, പത്തനംതിട്ട പ്രസ് ക്ലബ്ബുമായി സഹകരിച്ച് പ്രാദേശിക മാധ്യമപ്രവര്ത്തകര്ക്കായി സംഘടിപ്പിക്കുന്ന ഏകദിന മാധ്യമ ശില്പശാല 2022, ആഗ്സ്ത് 4, വ്യാഴാഴ്ച ഹോട്ടല് ഹേഡേ ഇന് -ല് നടക്കും. രാവിലെ 10.00 മണിക്ക് പത്തനംതിട്ട ജില്ലാ കലക്ടര് ശ്രീമതി. ദിവ്യ എസ് അയ്യര് ഉദ്ഘാടനം ചെയ്യും. പ്രസ്സ് ഇന്ഫര്മേഷന് ബ്യൂറോ അഡീഷണല് ഡയറക്ടര് ജനറല് ശ്രീ. വി പളനിച്ചാമി അധ്യക്ഷത വഹിക്കും . പത്തനംതിട്ട പ്രസ് ക്ലബ് പ്രസിഡന്റ് ശ്രീ. സജിത്ത് പരമേശ്വരൻ ആശംസയർപ്പിക്കും.
വിവിധ വിഷയങ്ങളില് ന്യൂ ഇന്ത്യ എക്സ്പ്രസ് അസ്സോസിയേറ്റ് എഡിറ്റര് ശ്രീ. ബി. ശ്രീജന്, മാതൃഭൂമി ആലപ്പുഴ മുന് ബ്യൂറോ ചീഫ് ശ്രീ. എസ്. ഡി. വേണുകുമാര്, തിരുവനന്തപുരം സിടിസിആര്ഐ ഡയറക്ടര് ഡോ. എം.എന്. ഷീല എന്നിവര് ക്ലാസ്സുകള് നയിക്കും.
(Visitor Counter : 73
പ്രധാനമന്ത്രിയുടെ ഓഫീസ്
പ്രധാനമന്ത്രി റാഞ്ചിയിൽ ഭഗവാൻ ബിർസ മുണ്ട സ്മാരക ഗാർഡൻ കം ഫ്രീഡം ഫൈറ്റേഴ്സ് മ്യൂസിയം ഉദ്ഘാടനം ചെയ്യും
ഭഗവാൻ ബിർസ മുണ്ടയുടെ ജന്മദിനമായ നവംബർ 15 ജൻജാതിയ ഗൗരവ് ദിവസ് ആയി ആഘോഷിക്കും
ഗോത്രവർഗ സംസ്കാരവും ചരിത്രവും സംരക്ഷിക്കുന്നതിനും പ്രോത്സാഹിപ്പിക്കുന്നതിനും മ്യൂസിയം ഒരു പ്രധാന പങ്ക് വഹിക്കും
ഭഗവാൻ ബിർസ മുണ്ടയുടെ 25 അടി പ്രതിമ ഉൾക്കൊള്ളുന്ന മ്യൂസിയം
മറ്റ് ആദിവാസി സ്വാതന്ത്ര്യ സമര സേനാനികളുടെ സംഭാവനയും എടുത്തു കാട്ടും
ഭഗവാൻ ബിർസ മുണ്ടയുടെ ജന്മദിനം ജൻജാതിയ ഗൗരവ് ദിവസായി ആഘോഷിക്കുമെന്ന് ഇന്ത്യാ ഗവൺമെന്റ് പ്രഖ്യാപിച്ചു. ഈ അവസരത്തിൽ, പ്രധാനമന്ത്രി ശ്രീ നരേന്ദ്ര മോദി 2021 നവംബർ 15 ന് രാവിലെ 9:45 ന് റാഞ്ചിയിലെ ഭഗവാൻ ബിർസ മുണ്ട മെമ്മോറിയൽ ഗാർഡൻ കം ഫ്രീഡം ഫൈറ്റേഴ്സ് മ്യൂസിയം വീഡിയോ കോൺഫറൻസിംഗിലൂടെ ഉദ്ഘാടനം ചെയ്യും.
ഗോത്ര സമൂഹങ്ങളുടെ അമൂല്യമായ സംഭാവനകൾ, പ്രത്യേകിച്ച് ഇന്ത്യൻ സ്വാതന്ത്ര്യ സമരത്തിന് വേണ്ടിയുള്ള അവരുടെ ത്യാഗങ്ങൾക്ക് പ്രധാനമന്ത്രി എപ്പോഴും ഊന്നൽ നൽകിയിട്ടുണ്ട്. 2016-ലെ സ്വാതന്ത്ര്യദിന പ്രസംഗത്തിൽ, ഇന്ത്യയുടെ സ്വാതന്ത്ര്യസമരത്തിൽ ഗോത്രവർഗ സ്വാതന്ത്ര്യ സമര സേനാനികൾ വഹിച്ച പങ്ക് ഊന്നിപ്പറയുകയും ധീരരായ ആദിവാസി സ്വാതന്ത്ര്യ സമര സേനാനികളുടെ സ്മരണയ്ക്കായി സമർപ്പിക്കപ്പെട്ട മ്യൂസിയങ്ങൾ നിർമ്മിക്കുകയുംചെയ്യുമെന്ന് പ്രഖ്യാപിച്ചിരുന്നു. അങ്ങനെ വരും തലമുറകൾക്ക് അവരുടെ ത്യാഗങ്ങളെക്കുറിച്ച് അറിയാൻ കഴിയും. ആദിവാസികാര്യ മന്ത്രാലയം ഇതുവരെ പത്ത് ആദിവാസി സ്വാതന്ത്ര്യ സമര മ്യൂസിയങ്ങൾ നിർമ്മിക്കാൻ അനുമതി നൽകിയിട്ടുണ്ട്. വിവിധ സംസ്ഥാനങ്ങളിൽ നിന്നും പ്രദേശങ്ങളിൽ നിന്നുമുള്ള ആദിവാസി സ്വാതന്ത്ര്യ സമര സേനാനികളുടെ ഓർമ്മകൾ ഈ മ്യൂസിയങ്ങൾ കാത്തുസൂക്ഷിക്കും.
ഭഗവാൻ ബിർസ മുണ്ട തന്റെ ജീവൻ ബലിയർപ്പിച്ച റാഞ്ചിയിലെ പഴയ സെൻട്രൽ ജയിലിൽ ജാർഖണ്ഡ് സംസ്ഥാന ഗവൺമെന്റുമായി സഹകരിച്ചാണ് ഭഗവാൻ ബിർസ മുണ്ട മെമ്മോറിയൽ ഗാർഡൻ കം ഫ്രീഡം ഫൈറ്റേഴ്സ് മ്യൂസിയം നിർമ്മിച്ചിരിക്കുന്നത്. രാജ്യത്തിനും ആദിവാസി സമൂഹങ്ങൾക്കും വേണ്ടിയുള്ള അദ്ദേഹത്തിന്റെ ത്യാഗത്തിനുള്ള ആദരാഞ്ജലിയായി ഇത് വർത്തിക്കും. ഗോത്രവർഗ സംസ്കാരവും ചരിത്രവും സംരക്ഷിക്കുന്നതിലും പ്രോത്സാഹിപ്പിക്കുന്നതിലും മ്യൂസിയം പ്രധാന പങ്ക് വഹിക്കും. തങ്ങളുടെ വനങ്ങൾ, ഭൂമി അവകാശങ്ങൾ, സംസ്കാരം എന്നിവ സംരക്ഷിക്കുന്നതിനായി ആദിവാസികൾ പോരാടിയ രീതിയും രാഷ്ട്രനിർമ്മാണത്തിന് അത്യന്താപേക്ഷിതമായ അവരുടെ വീര്യവും ത്യാഗവും പ്രകടിപ്പിക്കുകയും ചെയ്യും.
ഭഗവാൻ ബിർസ മുണ്ടയ്ക്കൊപ്പം, രക്തസാക്ഷി ബുദ്ധു ഭഗത്, സിദ്ധു-കൻഹു, നിലമ്പർ-പീതാംബർ, ദിവാ-കിസുൻ, തെലങ്ക ഖാദിയ, ഗയാ മുണ്ട, ജത്ര ഭഗത്, പോട്ടോ എച്ച്, ഭഗീരഥ് തുടങ്ങിയ വ്യത്യസ്ത പ്രസ്ഥാനങ്ങളുമായി ബന്ധപ്പെട്ട മറ്റ് ആദിവാസി സ്വാതന്ത്ര്യ സമര സേനാനികളെയും മ്യൂസിയം ഉയർത്തിക്കാട്ടും. മാഞ്ചി, ഗംഗാ നാരായൺ സിംഗ്. 25 അടി ഉയരമുള്ള ഭഗവാൻ ബിർസ മുണ്ടയുടെ പ്രതിമയും 9 അടി ഉയരമുള്ള മറ്റ് സ്വാതന്ത്ര്യ സമര സേനാനികളുടെ പ്രതിമകളും മ്യൂസിയത്തിലുണ്ടാകും.
മ്യൂസിക്കൽ ഫൗണ്ടൻ, ഫുഡ് കോർട്ട്, ചിൽഡ്രൻസ് പാർക്ക്, ഇൻഫിനിറ്റി പൂൾ, ഗാർഡൻ, മറ്റ് വിനോദ സൗകര്യങ്ങൾ എന്നിവയെല്ലാം ഉൾക്കൊള്ളുന്ന 25 ഏക്കറിലാണ് സ്മൃതി ഉദ്യാനം വികസിപ്പിച്ചിരിക്കുന്നത്.
കേന്ദ്ര ഗോത്രവർഗ വകുപ്പ് മന്ത്രിയും ചടങ്ങിൽ പങ്കെടുക്കും.
പ്രധാനമന്ത്രിയുടെ ഓഫീസ്
പ്രധാനമന്ത്രി നരേന്ദ്ര മോദി നേപ്പാൾ പ്രധാനമന്ത്രിയുമായി സംസാരിച്ചു
ഇന്ത്യ-നേപ്പാൾ ഉഭയകക്ഷി സഹകരണത്തിന്റെ വിവിധ വശങ്ങൾ ഇരു നേതാക്കളും അവലോകനം ചെയ്തു
പ്രധാനമന്ത്രി പ്രചന്ദിന്റെ സമീപകാല ഇന്ത്യാ സന്ദർശന വേളയിൽ നടന്ന ചർച്ചകൾ അവർ തുടർന്നു
ഇന്ത്യയുടെ 'അയൽപക്കത്തിന് ആദ്യം' നയത്തിൽ നേപ്പാൾ ഒരു പ്രധാന പങ്കാളിയാണ്
പ്രധാനമന്ത്രി നരേന്ദ്ര മോദി ഇന്ന് നേപ്പാൾ പ്രധാനമന്ത്രി ശ്രീ. പുഷ്പ കമാൽ ദഹൽ 'പ്രചണ്ഡ'യുമായി ടെലിഫോൺ സംഭാഷണം നടത്തി.
ഇരു നേതാക്കളും ഇന്ത്യ-നേപ്പാൾ ഉഭയകക്ഷി സഹകരണത്തിന്റെ വിവിധ വശങ്ങൾ അവലോകനം ചെയ്തു, ഉഭയകക്ഷി പങ്കാളിത്തം മുന്നോട്ട് കൊണ്ടുപോകുന്നതിനും ഇരു രാജ്യങ്ങളും തമ്മിലുള്ള സൗഹൃദത്തിന്റെ ആഴത്തിലുള്ള ബന്ധങ്ങൾ കൂടുതൽ ശക്തിപ്പെടുത്തുന്നതിനുമായി 2023 മെയ് 31 മുതൽ ജൂൺ 3 വരെ പ്രധാനമന്ത്രി പ്രചണ്ഡയുടെ സമീപകാല ഇന്ത്യാ സന്ദർശന വേളയിൽ നടന്ന ചർച്ചകളുടെ തുടർനടപടികൾ അവലോകനം ചെയ്തു.
അടുത്തതും സൗഹൃദപരവുമായ അയൽരാജ്യമായ നേപ്പാൾ ഇന്ത്യയുടെ ‘അയൽപക്കത്തിന് ആദ്യം’ എന്ന നയത്തിലെ പ്രധാന പങ്കാളിയാണ്.
ഈ ടെലിഫോൺ സംഭാഷണം ഇരു രാജ്യങ്ങളും തമ്മിലുള്ള ഉന്നത തല കൈമാറ്റങ്ങളുടെ പാരമ്പര്യത്തിന്റെ തുടർച്ചയായി.
--ND--
(
പ്രധാനമന്ത്രിയുടെ ഓഫീസ്
വളം സബ്സിഡി ഉയർത്താനുള്ള ചരിത്രപരമായ കർഷക അനുകൂല തീരുമാനം സർക്കാർ കൈക്കൊണ്ടു
ഡിഎപി വളത്തിന്റെ സബ്സിഡി 140% വർദ്ധിപ്പിച്ചു
കർഷകർക്ക് ഒരു ബാഗ് ഡിഎപിക്ക് 500 രൂപയ്ക്ക് പകരം 1200 രൂപ സബ്സിഡി ലഭിക്കും
ഈ സബ്സിഡിക്ക് 14,775 കോടി രൂപ അധികമായി ഗവണ്മെന്റ് ചെലവഴിക്കും
അന്താരാഷ്ട്ര വിലക്കയറ്റമുണ്ടായിട്ടും കർഷകന് പഴയ നിരക്കിൽ വളം ലഭിക്കണം: പ്രധാനമന്ത്രി
ഗവണ്മെന്റിന്റെ ശ്രമങ്ങളുടെ കാതൽ കർഷകരുടെ ക്ഷേമം: പ്രധാനമന്ത്രി
രാസവള വില സംബന്ധിച്ച ഉന്നതതല യോഗത്തിൽ പ്രധാനമന്ത്രി നരേന്ദ്ര മോദി അധ്യക്ഷത വഹിച്ചു. രാസവള വിലയെക്കുറിച്ച് വിശദമായ അവതരണം അദ്ദേഹത്തിന് നൽകി.
രാജ്യാന്തരതലത്തിൽ ഫോസ്ഫോറിക് ആസിഡ്, അമോണിയ തുടങ്ങിയവയുടെ വില വർദ്ധിക്കുന്നതിനാൽ വളങ്ങളുടെ വില വർദ്ധിക്കുന്നതായി ചർച്ച ചെയ്യപ്പെട്ടു. അന്താരാഷ്ട്ര വില വർധിച്ചിട്ടും കർഷകർക്ക് പഴയ നിരക്കിൽ വളം ലഭിക്കണമെന്ന് പ്രധാനമന്ത്രി ഊന്നിപ്പറഞ്ഞു.
ഡിഎപി വളത്തിനുള്ള സബ്സിഡി ബാഗ് ഒന്നിന് 500 രൂപയിൽ നിന്ന് 1200 രൂപയായി വർദ്ധിപ്പിക്കാനുള്ള ചരിത്രപരമായ തീരുമാനം യോഗത്തിൽ കൈക്കൊണ്ടു. 140% വർദ്ധനവാണിത് . അങ്ങനെ, ഡിഎപിയുടെ അന്താരാഷ്ട്ര വിപണി വിലയിൽ വർദ്ധനവുണ്ടായിട്ടും, പഴയ വിലയായ 1200 രൂപയ്ക്ക് വിൽക്കുന്നത് തുടരാൻ തീരുമാനിക്കുകയും വിലവർദ്ധനവിന്റെ എല്ലാ ഭാരവും വഹിക്കാൻ കേന്ദ്ര ഗവണ്മെന്റ് തീരുമാനിക്കുകയും ചെയ്തു. ബാഗ് ഒന്നിനുള്ള സബ്സിഡിയുടെ അളവ് ഇതിന് മുൻപ് ഒരിക്കലും ഒറ്റയടിക്ക് വർദ്ധിപ്പിച്ചിട്ടില്ല.
കഴിഞ്ഞ വർഷം, ഡിഎപിയുടെ യഥാർത്ഥ വില ഒരു ബാഗിന് 1,700 രൂപയായിരുന്നു. ഇതിൽ കേന്ദ്ര ഗവണ്മെന്റ് ഒരു ലക്ഷം രൂപ സബ്സിഡി നൽകിയിരുന്നു. ഒരു ബാഗിന് 500 രൂപ. അതിനാൽ കമ്പനികൾ ഒരു ബാഗിന് 1200 രൂപയ്ക്ക് വളം വിൽക്കുകയായിരുന്നു.
അടുത്തിടെ, ഡിഎപിയിൽ ഉപയോഗിക്കുന്ന ഫോസ്ഫോറിക് ആസിഡ്, അമോണിയ തുടങ്ങിയവയുടെ അന്താരാഷ്ട്ര വില 60% മുതൽ 70% വരെ ഉയർന്നു. അതിനാൽ, ഒരു ഡിഎപി ബാഗിന്റെ യഥാർത്ഥ വില ഇപ്പോൾ 2400 രൂപയാണ്, ഇത് 500 രൂപ സബ്സിഡി പരിഗണിച്ച് രാസവള കമ്പനികൾക്ക് 1900 രൂപയ്ക്ക് വിൽക്കാൻ കഴിയും. ഇന്നത്തെ തീരുമാനത്തോടെ, കർഷകർക്ക് 1200 രൂപയ്ക്ക് ഒരു ഡിഎപി ബാഗ് തുടർന്നും ലഭിക്കും.
കർഷകരുടെ ക്ഷേമത്തിനായി തന്റെ ഗവണ്മെന്റ് പ്രതിജ്ഞാബദ്ധമാണെന്നും വിലക്കയറ്റത്തിന്റെ ആഘാതം കർഷകർക്ക് നേരിടേണ്ടതില്ലെന്ന് ഉറപ്പാക്കാൻ എല്ലാ ശ്രമങ്ങളും നടത്തുമെന്നും പ്രധാനമന്ത്രി അഭിപ്രായപ്പെട്ടു.
രാസവളങ്ങൾക്കുള്ള സബ്സിഡി ഇനത്തിൽ കേന്ദ്ര ഗവണ്മെന്റ് പ്രതിവർഷം 80,000 കോടി രൂപ ചെലവഴിക്കുന്നു. ഡിഎപിയിലെ സബ്സിഡി വർദ്ധിക്കുന്നതോടെ ഖാരിഫ് സീസണിൽ 14,775 കോടി രൂപ അധികമായി സബ്സിഡിയായി കേന്ദ്ര ഗവണ്മെന്റ് ചെലവഴിക്കും..
അക്ഷയ തൃതീയ ദിനത്തിൽ പി എം -കിസാന് കീഴിൽ 20,667 കോടി രൂപ കർഷകരുടെ അക്കൗണ്ടിൽ നേരിട്ട് കൈമാറിയ ശേഷമുള്ള രണ്ടാമത്തെ പ്രധാന കർഷക അനുകൂല തീരുമാനമാണിത്.